
PASIŪLYMAS
DĖL LIETUVOS RESPUBLIKOS APYLINKIŲ TEISMŲ ĮSTEIGIMO IR JŲ VEIKLOS TERITORIJŲ NUSTATYMO ĮSTATYMO NR. I-2375 PAKEITIMO ĮSTATYMO NR. XIV-2136
2 STRAIPSNIO PAKEITIMO
ĮSTATYMO PROJEKTO Nr. XIVP-3839

	Argumentai: 
Lietuvos Respublikos apylinkių teismų įsteigimo ir jų veiklos teritorijų nustatymo įstatymo Nr. I-2375 pakeitimo įstatymo (toliau – Įstatymas  Nr. XIV-2136) 3 straipsnio 4 dalyje numatyta, kad: ,,Šio įstatymo nuostatos neturi įtakos iki 2024 m. birželio 30 d. paskirtų apylinkių teismų, kurių struktūra keičiama šio įstatymo 2 straipsniu, teisėjų įgaliojimų vykdymui. Iki 2024 m. birželio 30 d. paskirti apylinkių teismų, kurių struktūra keičiama šio įstatymo 2 straipsniu, teisėjai toliau dirba po šio įstatymo įsigaliojimo veikiančiame atitinkamame apylinkės teisme ir yra laikomi paskirtais į tą apylinkės teismą ar tuos teismo rūmus, kurių veiklos teritorijoje veikė teismo rūmai, į kuriuos jie buvo paskirti.“ 
Taigi, apylinkių teismų teisėjai po 2024 m. liepos 1 d. įsigaliosiančios teismų pertvarkos bus laikomi paskirtais į tą apylinkės teismą ar tuos teismo rūmus, kurių veiklos teritorijoje veikė teismo rūmai, į kuriuos jie buvo paskirti iki teismų pertvarkos, tokia formuluotė laikytina pakankamai aiškia, siekiant užtikrinti teisėtą tęstinį teisėjų įgaliojimų vykdymą, o Įstatymo  Nr. XIV-2136 3 straipsnio 8 dalis laikytina pertekline. Atsižvelgiant į tai, kas nurodyta, taip pat į Lietuvos Respublikos Prezidento kanceliarijos išreikštą nuomonę ir siekiant išvengti papildomos administracinės naštos keičiant teisėjų paskyrimų dekretus, tikslinga atsisakyti Įstatymo Nr. XIV-2136 3 straipsnio 8 dalies nuostatų. 

Pasiūlymas:
Projektą Nr. XIVP-3839 papildyti 2 straipsniu ir jį išdėstyti taip: 
[bookmark: part_7e25fc61702f4adaa0010ec7eeba9b94][bookmark: part_686713be653d49c2980bbc78a0763fad][bookmark: part_3dd05df05bd9433fbbc018b2d3bf1db5]„2 straipsnis. 3 straipsnio pakeitimas
1. Pakeisti 3 straipsnio 1 dalį ir ją išdėstyti taip:
,,1. Šis įstatymas, išskyrus 1 straipsnį ir šio straipsnio 3, 5, ir 7 ir 8 dalis, įsigalioja 2024 m. liepos 1 d.“
2. Pripažinti netekusia galios 3 straipsnio 8 dalį.
8. Atsižvelgiant į šio straipsnio 4 dalies nuostatas, iki 2024 m. birželio 30 d. parengiami Respublikos Prezidento dekretų, kuriais iki 2024 m. birželio 30 d. paskirti apylinkių teismų, kurių struktūra keičiama šio įstatymo 2 straipsniu, teisėjai, pakeitimai, nurodant po šio įstatymo įsigaliojimo veikiantį atitinkamą apylinkės teismą ar teismo rūmus. Jei teismo ar teismo rūmų patalpos yra kelios, keičiamuose Respublikos Prezidento dekretuose nurodomos gyvenamosios vietovės, kuriose esančiose teismo ar teismo rūmų patalpose teisėjas dirbs.“

